شرقی افریقا اؤلکه‌لریندن کنیا تاریخینده ایلک دفعه خام نفت صادر ائتمه‌یه باشلادی.
دؤولت باشقانی اوهورو کنیاتا‌نین تورکانا ایالتیندکی مراسیمده باشلاتدیغی خام نفت صادراتی‌نین ایلک نقلیاتی باش توتوب. تانکرلرله ساحل بؤلگه‌سینه داشینا‌جاق نفت اوردان خاریجی اؤلکه‌لره ساتیلا‌جاق.
کنیاتا آچیلیش مراسیمینده ائتدیگی چیخیشیندا دئییب: " کنیا اوچون اهمیت‌لی گون‌دور. بوگون رئال‌لاشان خام نفت صادراتی گله‌جک اوچون اوزون و ثمره‌لی پروسئسین باشلانغیجی‌دیر. حکومت اؤلکه ایقتیصادیاتینی یاخشی‌لاش‌دیرماق اوچون بوندان سونراکی پروسئسده نفت و گاز سئکتورونون اینکیشافی ساحه‌سینده آپاریلان فعالیت‌لره اوستونلوک وئره‌جک. خام نفت اوره تیمی کنیانین دیگر اؤلکه‌لرله اولان ایقتیصادی و تیجارت علاقه‌لرینه تکان وئره‌جک، هابئله ایقتیصادی و یاتیریم ایمکان‌لارینی آرتیرا‌جاق".
اؤلکه‌نین ساحل منطقه‌سین‌دکی مومباسا لیمانینا داشینا‌جاق نفت اوردان چین و هندوستان کیمی اؤلکه‌لره صادر ائدیله‌جک.
